26 februarie 2024

Comunicat de presă

„PNRR: Fonduri pentru România modernă și reformată!”

Creşterea prestigiului funcţiei publice, măsură ANFP în [PNRR](https://www.facebook.com/hashtag/pnrr?__eep__=6&__cft__%5b0%5d=AZXEdSsDTr32CogPmawpPFVSCZ4-zclBBPIruUSU-L0c7uI7_nEqt1WzkLobVPp3R_M74uNHzD7u01zhHhdRKJPIr_M2Q5kWoJTFGOzrHDHYTCx6pjjbB5en6e_rRLyFkRHc6_EXDTgivwxc4Om94apZ7deDbUIEa3MfBXY1y_yjcu6-GQ8KJl0i5U4sbx--p9s&__tn__=*NK-R)

Agenţia Naţională a Funcţionarilor Publici implementează, în perioada iulie 2022 – decembrie 2024, activitățile pentru realizarea Jalonului 418 -*Intrarea în vigoare a două acte legislative privind managementul resurselor umane* din cadrul Componentei C14 – Bună guvernanță, Reforma 3 - Management performant al resurselor umane în sectorul public din Planul National de Redresare şi Rezilienţă.

**Obiectivul proiectului** este creșterea prestigiului funcției publice şi îmbunătățirea imaginii funcționarilor publici privind calitatea serviciilor publice oferite beneficiarilor, prin promovarea carierei funcționarilor publici, bazate pe meritocrație și asigurarea unui management unitar al resurselor umane implicate în furnizarea de servicii publice, ceea ce ar avea ca efect îmbunătăţirea serviciilor publice oferite cetăţenilor

**Valoarea totală** a proiectului este de 2.000.000 EURO.

Activităţile principale vizează adoptarea și punerea în aplicare a două acte normative privind managementul resurselor umane:

* modificări ale managementului carierei funcţionarilor publici (carieră bazată pe meritocraţie, care recompensează performanța și contribuie la dezvoltarea personalului);
* gestiunea personalului contractual din administraţia publică.

La aceste activităţi se adaugă elaborarea de studii şi analize, dezvoltarea de parteneriate, dar şi organizarea unor evenimente, cu rolul de a susţine şi de a completa pachetul de intervenţii pentru consolidarea prestigiului funcţiei publice.

În prezent, sunt în derulare activităţile pentru realizarea unui studiu integrat și actualizat privind managementul resurselor umane, a unei analize privind gestionarea personalului contractual, a analizei de imagine a modului în care este reflectat rolul ANFP şi al funcţionarilor publici în opinia publică şi a unui studiu cu privire la modul în care este percepută imaginea funcţionarilor publici în alte state europene şi modalitatea prin care alte state au reuşit să crească prestigiul funcţiei publice. Acestea sunt realizate prin intermediul unor metode şi instrumente de cercetare (sondaj de opinie, interviuri, focus-grupuri etc.), care au rolul de a evidenţia aspecte importante ale proceselor şi de a oferi ANFP soluţii concrete pentru eficientizarea activităţii.

**Vasile-Felix Cozma, preşedintele ANFP**: "*Prestigiul funcției publice se măsoară în responsabilitatea cu care este exercitată și în integritatea de care dau dovadă cei ce o ocupă. Aceasta este credinţa după care ne ghidăm în cadrul acestui proiect. Ne dorim funcționari publici competenți și responsabili, care își dedică resursele și abilitățile pentru a servi în mod eficient și echitabil interesele cetățenilor*."

\*\*\*

Detalii despre proiect pot fi consultate în secţiunea dedicată, din website-ul ANFP: <https://tinyurl.com/26533ww2>. Informaţii suplimentare pot fi obţinute la adresa de e-mail comunicare@anfp.gov.ro.